# data[].attributes.headline
Διατροφοκόντρες!

# data[].attributes.subject
Διατροφοκόντρες!

# data[].attributes.body
Με ένα διασκεδαστικό παιχνίδι, όπου οι «σκούφοι» ανταγωνίστηκαν τις «ποδιές», έκλεισε η αυλαία του Εργαστηρίου Δεξιοτήτων «Φροντίζουμε τη διατροφή μας… Μπορούμε!». Επρόκειτο για την «κόντρα» δύο αντίπαλων κάθε φορά παιχτών που, ακούγοντας τη σχετική με τη διατροφή ερώτηση που διάβαζε ο παρουσιαστής του παιχνιδιού,  έπρεπε να αντιδράσουν με σβελτάδα πατώντας το buzzer. Ο παίχτης που το πατούσε πρώτος είχε το δικαίωμα να απαντήσει στην ερώτηση, παίρνοντας τον πόντο για την ομάδα του αν ήταν σωστή.

# data[].attributes.headline
Η πιο πολύχρωμη ομάδα τροφίμων!

# data[].attributes.subject
Η πιο πολύχρωμη ομάδα τροφίμων!

# data[].attributes.body
Φρούτα και λαχανικά διαφορετικών χρωμάτων ωφελούν τον οργανισμό μας προσφέροντάς του διαφορετικά θρεπτικά συστατικά!  Όσο μεγαλύτερη είναι η ποικιλία των χρωμάτων στη διατροφή μας, τόσο περισσότερα είναι και τα οφέλη, αφού κάθε χρώμα  δίνει και κάτι άλλο στο σώμα μας. Πώς, όμως, θα υπενθυμίζουμε στον εαυτό μας να καταναλώνει απ' όλα τα χρώματα;  Μα, φέρνοντας στο νου μας το ουράνιο τόξο και τρώγοντας φρούτα και λαχανικά που καλύπτουν με τα χρώματά τους όλο το φάσμα των χρωμάτων του!

# data[].attributes.headline
Η νοστιμότερη σαλάτα!

# data[].attributes.subject
Η νοστιμότερη σαλάτα!

# data[].attributes.body
Υπάρχει πιο νόστιμη και υγιεινή σαλάτα από αυτήν που καλλιεργούμε μόνοι μας; Μια τέτοια πλούσια σαλάτα -που πρέπει πάντα να υπάρχει στο τραπέζι συνοδεύοντας τα δύο κυρίως γεύματα- με μαρουλάκια δύο ειδών, καροτάκια και άνιθο, τα οποία μεγάλωσαν στο θερμοκήπιό μας με τη δική μας φροντίδα, απολαύσαμε με το μεσημεριανό μας!

# data[].attributes.headline
Πρωινό: Ένα γεύμα πολύ σημαντικό!

# data[].attributes.subject
Πρωινό: Ένα γεύμα πολύ σημαντικό!

# data[].attributes.body
Συζητήσαμε για τα γεύματα της ημέρας εστιάζοντας στο πρωινό. Τονίσαμε τη σημαντικότητά του -καθώς μας δίνει την ενέργεια που χρειαζόμαστε για να ξεκινήσει η μέρα- και καταγράψαμε τι μπορεί να περιλαμβάνει για να είναι υγιεινό. Όσο για το δεκατιανό μας… έχοντας πια τη γνώση φροντίζαμε να είναι θρεπτικό και πλούσιο σε βιταμίνες. Μάθαμε, όμως, τι περιλαμβάνει και το φημισμένο «αγγλικό πρωινό», το οποίο είναι πλούσιο και χορταστικό, αποτυπώνοντας σε μια αφίσα τα συστατικά που το συνθέτουν.

# data[].attributes.headline
Δημιουργία φυλλαδίου για τη μείωση της σπατάλης φαγητού

# data[].attributes.subject
Δημιουργία φυλλαδίου για τη μείωση της σπατάλης φαγητού

# data[].attributes.body
Βασικά σημεία του δεκάλογου μείωσης της σπατάλης φαγητού του Μ.Κ.Ο. ΜΠΟΡΟΥΜΕ αποτυπώθηκαν εικαστικά από τα παιδιά. Οι ζωγραφιές τους χρησιμοποιήθηκαν για τη δημιουργία ενός τρίπτυχου φυλλαδίου με συμβουλές, το οποίο «ταξίδεψε» στο σπίτι με σκοπό να βοηθήσει στην αλλαγή καθημερινών συνηθειών.

# data[].attributes.headline
Ένα τραγούδι για τη μείωση της σπατάλης φαγητού!

# data[].attributes.subject
Ένα τραγούδι για τη μείωση της σπατάλης φαγητού!

# data[].attributes.body
Τον δεκάλογο εξοικονόμησης φαγητού του Μ.Κ.Ο. «Μπορούμε» τον παρουσιάσαμε εικονογραφημένο στα παιδιά και τον επεξεργαστήκαμε όλοι μαζί δημιουργώντας στίχους που αποτυπώνουν το νόημά του. Οι στίχοι αυτοί, αφού συνοδεύτηκαν με ανάλογες ζωγραφιές από τους μικρούς μας καλλιτέχνες, αποδόθηκαν ρυθμικά -θυμίζοντας ραπ τραγούδι- και ηχογραφήθηκαν. Μπορείτε να δείτε το αποτέλεσμα της δουλειάς μας στην ταινία που φτιάξαμε "παντρεύοντας" ήχο και εικόνα με τη βοήθεια της τεχνολογίας.

# data[].attributes.attachment_link.authors[].name
ΑΕΙΦΟΡΟ ΝΗΠΙΑΓΩΓΕΙΟ ΑΓΙΩΝ ΣΑΡΑΝΤΑ ΧΑΝΙΩΝ

# data[].attributes.attachment_link.title
ΚΑΜΙΑ ΜΕΡΙΔΑ ΦΑΓΗΤΟΥ ΧΑΜΕΝΗ ΝΑ ΜΗΝ ΠΑΕΙ

# data[].attributes.headline
Πιάτα γεμάτα υγεία!

# data[].attributes.subject
Πιάτα γεμάτα υγεία!

# data[].attributes.body
Συνθέτουμε το γεύμα μας βάζοντας όλα τα απαραίτητα συστατικά στις σωστές αναλογίες! Όλες οι θρεπτικές ουσίες του μεσημεριανού και του βραδινού μας τοποθετημένες σε ένα πιάτο όπως θα έπρεπε να είναι το ιδανικό γεύμα! Απολαύστε τους γευστικούς συνδυασμούς μας με βιταμίνες, πρωτεΐνη και υδατάνθρακες!

# data[].attributes.headline
Παροιμίες για... φάγωμα!

# data[].attributes.subject
Παροιμίες για... φάγωμα!

# data[].attributes.body
Καθώς η ελληνική παράδοση είναι στενά συνδεδεμένη με το φαγητό, δε θα μπορούσαμε να μην αναφερθούμε στις εκφράσεις της λαϊκής σοφίας που είναι σχετικές με αυτό! Βρήκαμε, έτσι, τις λέξεις που λείπουν από τη κάθε παροιμία, τις συνθέσαμε, τις κολλήσαμε και επεξηγήσαμε τη σημασία κάθε μιας ξεχωριστά!

# data[].attributes.headline
17 Παγκόσμιοι Στόχοι Βιώσιμης Ανάπτυξης στο Πιάτο μας! 🌏🧩🍽

# data[].attributes.subject
17 Παγκόσμιοι Στόχοι Βιώσιμης Ανάπτυξης στο Πιάτο μας! 🌏🧩🍽

# data[].attributes.body
Για το κλείσιμο του εργαστηρίου "Φροντίζουμε τη διατροφή μας...Μπορούμε!" γνωρίσαμε τους 17 Παγκόσμιους στόχους βιώσιμης ανάπτυξης, το σχέδιο επίτευξής τους μέχρι το 2030 και τους συνδέσαμε με την τροφή μας. Δημιουργήσαμε ένα πιάτο με πολλή τρόφη για σκέψη!!

# data[].attributes.headline
Με την πολύτιμη βοήθ

# data[].attributes.body
Με την πολύτιμη βοήθεια των γονιών καταφέραμε να δημιουργήσουμε το δικό μας βιβλίο αινιγμάτων για την διατροφή, δίνοντας την λύση του κάθε αινίγματος με μία ζωγραφιά! Κάθε παιδί παρουσίασε το αίνιγμα του στους υπόλοιπους, οι οποίοι με την σειρά τους προσπάθησαν να το λύσουν, δίνοντας την σωστή απάντηση.

# data[].attributes.attachment_link.title
βιβλίο αινιγμάτων 2!(1)

# data[].attributes.headline
Τροφοδρομίες

# data[].attributes.subject
Τροφοδρομίες

# data[].attributes.body
Επιλέγοντας για πιόνια δυο λαχανικά, καρότο και αρακά, χωριστήκαμε στις αντίστοιχες ομάδες. Τα μέλη των ομάδων έριχναν εναλλάξ το ζάρι μετακινώντας το πιόνι της ομάδας τους, στην τροφοδιαδρομή που δημιουργήσαμε, τόσες θέσεις, όσες και ο αριθμός που έφερναν. Εάν σταματούσε το πιόνι σε ανθυγιεινή τροφή, γύριζε μια θέση πίσω!

# data[].attributes.headline
Το Φανάρι της Διατροφής

# data[].attributes.subject
Το Φανάρι της Διατροφής

# data[].attributes.body
Παίρνοντας ιδέες από την διατροφική πυραμίδα και αναζητώντας εικόνες τροφίμων, καταφέραμε να δημιουργήσουμε το δικό μας φανάρι της διατροφής, το οποίο θα μας υπενθυμίζει τις διατροφικές συνήθειες που καλό είναι να υιοθετήσουμε!

# data[].attributes.attachment_link.title
ΦΑΝΑΡΙ ΔΙΑΤΡΟΦΗΣ!!

# data[].attributes.headline
Πώς μπορούμε να συμμ

# data[].attributes.body
Πώς μπορούμε να συμμετέχουμε δημιουργικά στην ανακύκλωση των τροφίμων; Είχαμε πολλές ιδέες που καταγράψαμε μαζί με τους γονείς μας και σας τις παρουσιάζουμε εδώ!

# data[].attributes.headline
Επίσκεψη διατροφολόγου στο σχολείο

# data[].attributes.subject
Επίσκεψη διατροφολόγου στο σχολείο

# data[].attributes.body
Η κυρία Χαρά Τελιοπούλου, διατροφολόγος-διαιτολόγος, επισκέφτηκε το σχολείο μας! Συζητήσαμε για τη σπουδαιότητα που έχουν οι τροφές για τη σωστή μας ανάπτυξη, για τη σημασία της ισορροπημένης διατροφής, για τα γεύματα και τι πρέπει να περιλαμβάνουν, υπογραμμίζοντας πως παράλληλα δεν πρέπει να ξεχνάμε να πίνουμε νερό, αλλά και να γυμναζόμαστε!  Τοποθετήσαμε έπειτα τροφές σε μια τρισδιάστατη διατροφική πυραμίδα κατανοώντας τη λογική της, «ταξιδέψαμε» στο «Διατροφονήσι» μέσα από μια ιστορία που μας βοήθησε να δούμε τη σωστή διατροφή με… «άλλο μάτι» και τέλος, παίξαμε με διατροφικούς γρίφους!

# data[].attributes.headline
Η αξία της προσεγμένης διατροφής

# data[].attributes.subject
Η αξία της προσεγμένης διατροφής

# data[].attributes.body
Μας διασκέδασε, αλλά και μας προβλημάτισε η περιπέτεια του σκανταλιάρη γάτου, του Δαρείου, που βρήκε ευκαιρία μόλις έφυγε το αφεντικό του να πέσει με τα μούτρα στις βλαβερές τροφές και στις υπερβολές τρώγοντας ό,τι σκουπίδι έβρισκε. Είχαμε, έτσι, την ευκαιρία να συζητήσουμε για τις επιπτώσεις που έχει στον οργανισμό η συχνή κατανάλωση τροφών φτωχών σε συστατικά, αλλά πλούσιων σε θερμίδες, που κάνουν κακό στην υγεία και απλώς μας… παχαίνουν! Έπειτα, παίξαμε παιχνίδια βάζοντας στο πιάτο του Δαρείου  είτε τις προσεγμένες τροφές που έτρωγε όσο έμενε στο σπίτι με τον Τίτο, το αφεντικό του, είτε εκείνες που έτρωγε όταν έφυγε από το σπίτι, οι οποίες τον έκαναν να χάσει την κομψότητα και την καλή του φόρμα!

# data[].attributes.headline
Μειώνουμε τη σπατάλη του φαγητού στο σπίτι μας!

# data[].attributes.subject
Μειώνουμε τη σπατάλη του φαγητού στο σπίτι μας!

# data[].attributes.body
Το πρόγραμμα "Μπορούμε" θα διοργανώσει Πανελλήνιο Μαθητικό Διαγωνισμό Τέχνης με τίτλο "σπατάλη τροφίμων". Το έργο που θα στείλουμε στην εικαστική έκθεση αφορά τη σπατάλη των τροφίμων στο σπίτι μας, τα παιδιά προτείνουν λύσεις μείωσης της σπατάλης ξεκινώντας από την κουζίνα μας!

# data[].attributes.headline
Για σώμα γερό και δυνατό τρώω σωστά, κοιμάμαι σωστά, γυμνάζομαι σωστά!

# data[].attributes.subject
Για σώμα γερό και δυνατό τρώω σωστά, κοιμάμαι σωστά, γυμνάζομαι σωστά!

# data[].attributes.body
Διαβάζοντας την ιστορία «Μια φορά ήταν η Κολοτούμπα», μάθαμε ότι κάθε μέρα πρέπει να τρώμε από όλες τις ομάδες τροφών. Αντιστοιχίσαμε τροφές στα πέντε «τροφοσπιτάκια» και κρατήσαμε στο μυαλό μας τη χρυσή συμβουλή: «Όποιος τρώει σωστά, κοιμάται σωστά, γυμνάζεται σωστά, είναι γερός και δυνατός». Μάλιστα, κινηθήκαμε στο χώρο συνοδεία ταμπουρίνου περπατώντας ανάλογα με το ρυθμό του αργά ή γρήγορα, μιμούμενοι αντίστοιχα την κίνηση της Κολοτούμπας την περίοδο που δεν τρεφόταν σωστά και δεν είχε καθόλου ενέργεια ή όταν έτρωγε υγιεινά και ένιωθε γερή και δυνατή!

# data[].attributes.headline
Προσωπάκια όλο νοστιμιά!  

# data[].attributes.subject
Προσωπάκια όλο νοστιμιά!  

# data[].attributes.body
Η παρεούλα μας μετατράπηκε σε μια υπαίθρια αγορά με λογής λογής νόστιμα και υγιεινά φαγητά. Αφού τα χωρίσαμε πάνω στον "πάγκο" μας, αρχίσαμε τα ψώνια! Καθένας διάλεγε όσα του άρεσαν και στη συνέχεια αποφασίσαμε με αυτά, επιστρατεύοντας τη φαντασία μας, να φτιάξουμε ένα αστείο προσωπάκι!  Κάνοντας, έπειτα, ένα ταξίδι στην τέχνη, γνωρίσαμε τον Τζουζέπε Αρτσιμπόλντο, Ιταλό ζωγράφο της αναγέννησης, που κι εκείνος, όπως κι εμείς, δημιούργησε φανταστικά πορτραίτα με διάφορα υλικά, με φρούτα και λαχανικά!

# data[].attributes.headline
Μεσογειακή διατροφή

# data[].attributes.subject
Μεσογειακή διατροφή

# data[].attributes.body
Η πυραμίδα της διατροφής με ποικίλους τρόπους...τη χτίσαμε με χαρτόκουτες και τοποθετήσαμε τις αντίστοιχες τροφές τις οποίες "πλέξαμε" με τα χεράκια μας, την αναπαραστήσαμε με τα σώματά μας, τη ζωγραφίσαμε!

# data[].attributes.headline
Η «μελωδία» της διατροφής μας

# data[].attributes.subject
Η «μελωδία» της διατροφής μας

# data[].attributes.body
Φτιάξαμε το δικό μας σύνθημα για τη σωστή διατροφή! Πρώτα το παίξαμε με τα χεράκια μας και το χωρίσαμε σε συλλαβές. Έπειτα πήραμε τα μουσικά μας όργανα, το χτυπήσαμε ρυθμικά και στο τέλος το βάλαμε στο «σπιτάκι» του, στο πεντάγραμμο, με τις συλλαβές να μεταμορφώνονται σε… «φρουτο-νότες»!!!

# data[].attributes.headline
Σαρακοστιανό τραπέζι

# data[].attributes.subject
Σαρακοστιανό τραπέζι

# data[].attributes.body
Αρχή της Σαρακοστής και αφού συζητήσαμε για τις τροφές που καταναλώσαμε την Καθαρά Δευτέρα, τις ταξινομήσαμε σε σαρακοστιανές (νηστίσιμες) και πασχαλινές (μη νηστίσιμες). Μιλήσαμε για το έθιμο της κυρά – Σαρακοστής, φτιάξαμε με ζύμη τη δική μας για να μετράμε τι εβδομάδες μέχρι το Πάσχα, και έπειτα γεμίσαμε το σαρακοστιανό τραπέζι με τα αντίστοιχα φαγητά, που κόψαμε από φυλλάδια.

# data[].attributes.headline
"Τα μήλα μια παρέα, μόνο το πορτοκάλι"

# data[].attributes.subject
"Τα μήλα μια παρέα, μόνο το πορτοκάλι"

# data[].attributes.body
Με αφορμή την πανελλήνια ημέρα κατά της σχολικής βίας και του εκφοβισμού, 6 Μαρτίου, παρακολουθήσαμε την ηχοϊστορία "Μήλα γύρω γύρω στη μέση πορτοκάλι". Την έχει γράψει ο Γιώργος Σακελλαρίδης, μουσικοπαιδαγωγός, εξαιτίας ενός πραγματικού γεγονότος εκφοβισμού που έζησε στο σχολείο του. Παίξαμε την ιστορία, γράψαμε σε συννεφόλεξα τα λόγια που πληγώνουν το πορτοκάλι, τις σκέψεις του πορτοκαλιού και τα λόγια συμφιλίωσης αντίστοιχα. Τέλος φύγαμε από τα φρούτα και στη θέση τους βάλαμε τους ανθρώπους...

# data[].attributes.headline
Ομάδες τροφίμων & υγιεινές λιχουδιές

# data[].attributes.subject
Ομάδες τροφίμων & υγιεινές λιχουδιές

# data[].attributes.body
Ο φίλος μας ο Semi έχει μπερδευτεί με το τί είναι υγιεινό ή όχι... Εμείς τον βοηθήσαμε να διαχωρίσει τις ομάδες τροφίμων και σκεφτήκαμε διάφορες υγιεινές λιχουδιές...Γιατί άλλο είναι το κέικ από το σούπερ μάρκετ και άλλο από τα χεράκια της μαμάς ή του μπαμπά μας με αγνά υλικά! Καιρός να απενοχοποιήσουμε λοιπόν τις αγαπημένες μας λιχουδιές και να βρούμε τρόπους ώστε να τις καταστήσουμε υγιεινές.

# data[].attributes.headline
Η πυραμίδα της διατροφής

# data[].attributes.subject
Η πυραμίδα της διατροφής

# data[].attributes.body
Όταν στο χωριό των τροφών, όπου όλοι τσακώνονται μεταξύ τους, εμφανίζεται ο Δρ. Μονοκερίδης, ο διατροφολόγος επιτέλους δίνεται λύση στις διαμάχες τους καθώς τους θυμίζει πως όλοι μαζί συνθέτουν την πιο δυνατή ομάδα, μια πυραμίδα για ισορροπημένη διατροφή. Αφού διηγηθήκαμε την ιστορία και παίξαμε με τους ήρωες της, δημιουργήσαμε ένα κόμιξ για την βιβλιοθήκη μας, για να θυμόμαστε πως όλοι μαζί μπορούμε να κάνουμε θαύματα! Νόστιμα και κυρίως ισορροπημένα!

# data[].attributes.attachment_link.title
Η πυραμίδα της διατροφής

# data[].attributes.headline
"Καταβροχθίζω" ένα ουράνιο τόξο!

# data[].attributes.subject
"Καταβροχθίζω" ένα ουράνιο τόξο!

# data[].attributes.body
Διαβάσαμε το παραμύθι "Πώς να καταβροχθίσετε ένα ουράνιο τόξο", μια πολύχρωμη ιστορία για τη διατροφή και την αξία των φρούτων και των λαχανικών για την υγεία μας! 'Όπως ο Γιώργος, ο ήρωας του παραμυθιού, έγινε πλούσιος τρώγοντας ένα ουράνιο τόξο που ανακάλυψε στο ψυγείο του...έτσι και εμείς!

# data[].attributes.headline
Τρώγοντας ουράνια τόξα

# data[].attributes.subject
Τρώγοντας ουράνια τόξα

# data[].attributes.body
Μια παράδοση της Γερμανίας -όπως μας έμαθε η πολυταξιδεμένη κυρία Εύα στα Αγγλικά- είναι πως κάθε άνθρωπος πρέπει να καταναλώνει τουλάχιστον 3 χρώματα του ουράνιου τόξου καθημερινά για μια ισορροπημένη διατροφή! Καθώς περιπλανιόμασταν στα καρναβάλια του κόσμου, συναντήσαμε στην Κίνα έναν δράκο διαφορετικό από τους άλλους, με μια ουρά φτιαγμένη από φρούτα και λαχανικά στα χρώματα του ουράνιου τόξου, ο οποίος μας διηγήθηκε την ιστορία του... Πως κατάφερε να σώσει το λαό του Υγιεινιστάν από τον τρομερό Μάσα Μπούκα που ανάγκαζε τους κατοίκους να τρώνε όλη μέρα γλυκά και ανθυγιεινά σνακ... Εμπνευσμένοι από την ιστορία του δημιουργήσαμε τον χάρτη του Υγιεινιστάν και του βασιλείου του Μάσα Μπούκα και ταξινομήσαμε διάφορα τρόφιμα στις αντίστοιχες περιοχές. Την ώρα του μεσημεριανού παρατηρήσαμε τα μπολ μας για να δούμε πόσα χρώματα του ουράνιου τόξου καταναλώνουμε εμείς σε ένα γεύμα και συναποφασίσαμε πως από την επόμενη κιόλας μέρα θα προσπαθούσαμε να τρώμε τουλάχιστον 3. Άλλωστε λατρεύουμε τα ουράνια τόξα!

# data[].attributes.attachment_link.title
Ο ΔΡΑΚΟΣ ΤΗΣ ΔΙΑΤΡΟΦΗΣ

# data[].attributes.headline
Καμία μερίδα φαγητού χαμένη!

# data[].attributes.subject
Καμία μερίδα φαγητού χαμένη!

# data[].attributes.body
«Καμία μερίδα φαγητού χαμένη!» Eίναι το σύνθημα που κρατήσαμε στο μυαλό μας από τη διαδικτυακή συνάντηση που είχαμε με την κυρία Μαρία Δανδουλάκη, η οποία μας παρουσίασε το εκπαιδευτικό πρόγραμμα «Μπορούμε στο σχολείο». Μέσα από συζήτηση, αλλά και με τη βοήθεια του Δινώσαυρου, ήρωα του παραμυθιού «Δινώσαυρος- Πετάει το φαγητό» της Αλεξάνδρας Κ. και του Αντώνη Παπαθεοδούλου, ευαισθητοποιηθήκαμε για το θέμα της σπατάλης του φαγητού, μάθαμε τρόπους που βοηθούν στη μείωση της σπατάλης του, ενώ αναδείχτηκαν έννοιες όπως ο εθελοντισμός και η κοινωνική προσφορά. Επηρεασμένοι από όσα είδαμε και ακούσαμε, ζωγραφίσαμε στο «σουπλά» μας το αγαπημένο μας φαγητό, «σερβίροντας» στο πιάτο μας τόσο όσο μπορούμε να φάμε και όχι περισσότερο, για να μη σπαταληθεί!

# data[].attributes.headline
Υγιεινό ή ανθυγιεινό;

# data[].attributes.subject
Υγιεινό ή ανθυγιεινό;

# data[].attributes.body
Εικονογραφημένες κάρτες με τροφές ήρθαν στα χέρια μας! Και εμείς, αφού τις αναγνωρίζαμε, τις ταξινομούσαμε στα αντίστοιχα στεφάνια ανάλογα αν ήταν υγιεινές ή ανθυγιεινές. Παίξαμε και με μουσικά όργανα όμως, με ντέφια και ξυλάκια, τα οποία ηχούσαν όποτε βλέπαμε κάρτα με τροφή της κατηγορίας που τους αντιστοιχούσε.  Ονομασίες τροφών μάθαμε και στα αγγλικά, σηκώνοντας κάθε φορά τις εικόνες που ταίριαζαν με την εντολή που ακούγαμε: «healthy» or «unhealthy». Η ενότητα ολοκληρώθηκε με ένα φύλλο αξιολόγησης που δημιουργήσαμε.

# data[].attributes.headline
Το κρέας θέλει τη… «σαλάτα» του!

# data[].attributes.subject
Το κρέας θέλει τη… «σαλάτα» του!

# data[].attributes.body
Την Τσικνοπέμπτη, η μυρωδιά από τα φρεσκοψημένα σουβλάκια πλημμύρισε το χώρο του σχολείου μας! Και επειδή το κρέας θέλει και τη σαλάτα του, είπαμε να το συνοδεύσουμε με… «λαχανικά»! Στο λεπτό τα μικρά μας «μεταμορφώθηκαν» σε ό,τι διάλεξαν, στο αγαπημένο τους, και ο χώρος γέμισε πολύχρωμα ζαρζαβατικά, θρεπτικά και υγιεινά! Όλοι μαζί τραγουδήσαμε και χορέψαμε τραγούδια που έχουν σχέση με τη διατροφή (Ο Πρίγκιπας Λεμόνης κι η Όμορφη Κρεμμύδω, Το καρότο και η αγκινάρα, Ο χορός των μπιζελιών, Ο μάγειρας, Αβοκάντο…), γελάσαμε, ευχαριστηθήκαμε! Όσο για το φαγητό που περίσσεψε, δεν πήγε χαμένο! Το συγκεντρώσαμε σε ένα πιάτο και το αφήσαμε στην αυλή για να το βρουν ζωάκια πεινασμένα και να χορτάσουν κι αυτά όπως εμείς!

# data[].attributes.headline
Ταξίδι γεύσεων με τον Paul!

# data[].attributes.subject
Ταξίδι γεύσεων με τον Paul!

# data[].attributes.body
Ένα νέο μήνυμα λάβαμε από τον δημοσιογράφο-περιπατητή Paul Salopek, που αυτή τη φορά μας ταξίδεψε σε γεύσεις ανά τον κόσμο! Με ιδιαίτερο ενδιαφέρον παρατηρήσαμε τα πιάτα με τις τροφές που φωτογράφισε προσπαθώντας να αναγνωρίσουμε, ή και να μαντέψουμε τα συστατικά τους.  Είχαμε, έτσι, την ευκαιρία να συζητήσουμε για τις διαφορές στη μαγειρική/γευστική κουλτούρα των λαών, αλλά να αναφερθούμε και στα δικά μας αγαπημένα φαγητά!

# data[].attributes.headline
Διασκέδαση που σέβεται το περιβάλλον!

# data[].attributes.subject
Διασκέδαση που σέβεται το περιβάλλον!

# data[].attributes.body
Εν όψει του εργαστηρίου δεξιοτήτων για τη διατροφή, φτιάξαμε τις δικές μας αποκριάτικες στολές.... Υγιεινά μπεργκεράκια με πατάτες φούρνου, νόστιμη σπιτική τούρτα με αγνά υλικά και δροσερή φρουτοσαλάτα! Όχι μόνο φάγαμε αλλά σκάσαμε... από ικανοποίηση για μια διασκέδαση χωρίς υπέρμετρο καταναλωτισμό, με απλά υλικά, που σέβεται το περιβάλλον και καλλιεργεί στάσεις ζωής!

# data[].attributes.attachment_link.title
ΧΕΙΡΟΠΟΙΗΤΕΣ

# data[].attributes.headline
Είμαστε οι "Ήρωες της Μερίδας" γιατί "Μπορούμε"!

# data[].attributes.subject
Είμαστε οι "Ήρωες της Μερίδας" γιατί "Μπορούμε"!

# data[].attributes.body
Οι μικροί μαθητές αναλύουν με πολύ χιούμορ και παραστατικότητα τον 10λογο της μη σπατάλης φαγητού από το πρόγραμμα "Μπορούμε". Σύνθημά μας: Καμία μερίδα φαγητού χαμένη...Όλοι μπορούμε!

# data[].attributes.attachment_link.title
ΟΙ ΗΡΩΕΣ ΤΗΣ ΜΕΡΙΔΑΣ- ΑΕΙΦΟΡΟ ΝΗΠΙΑΓΩΓΕΙΟ ΤΑΥΡΩΝΙΤΗ

# data[].attributes.headline
Συνεργασία με τον ΜΚΟ Μπορούμε

# data[].attributes.subject
Συνεργασία με τον ΜΚΟ Μπορούμε

# data[].attributes.body
Ο Δινώσαυρος (παραμύθι του Α. Παπαθεοδούλου) μπήκε στο σχολείο μας με έναν πρωτόγνωρο τρόπο μέσω του προγράμματος "Μπορούμε στο σχολείο". Όλοι μαζί συζητήσαμε για την σπατάλη των τροφίμων και υποσχεθήκαμε να εργαστούμε ώστε να συμβάλλουμε σε αυτήν την προσπάθεια. Μαζί μας πάντα ο Paul Salopek, ο Semi και οι κυρίες μας!

# data[].attributes.headline
Ο έρωτας περνάει από το στομάχι!

# data[].attributes.subject
Ο έρωτας περνάει από το στομάχι!

# data[].attributes.body
Με αφορμή τη γιορτή των ερωτευμένων  στις 14 Φλεβάρη ακούσαμε το παραμυθοτράγουδο του Γιάννη Ζουγανέλη "Το καρότο και η αγκινάρα" , γνωρίσαμε τον έρωτα ανάμεσα σε ένα καρότο και μια αγκινάρα και δημιουργήσαμε...δείτε παρακάτω:  http://niptavronitischan.blogspot.com/2022/02/blog-post_14.html